Fredagsfavorit: CND SolarOil | Pudderdåserne Fredagsfavorit: CND SolarOil – Pudderdåserne
Kérastase Spécifique Masque Hydra-Apaisant vs Vichy Dercos Restoring Thickening Balm
Kérastase Spécifique Masque Hydra-Apaisant er en af de hårkure, jeg bliver ved med at købe igen
31. maj 2019 Helene Randløv
Fredagsfavorit: CND SolarOil
Sidst jeg fik lagt Shellac på mine negle, bad den vanvittigt dygtige Nicole mig om at tage mig lidt sammen… Sådan sagde hun det naturligvis ikke. Hun er nemlig vildt ordentlig og megasød. Nicole skubbede blidt en lille CND SolarOil over mod mig og fortalte, at lakeringen ville holde meget længere. Alt, hun forlangte af mig, var, at jeg brugte olien bare en gang om dagen. Det lovede jeg selvfølgelig at prøve. Derfor har jeg de sidste tolv dage smurt, masseret og dryppet olie på mine neglebånd flere gange dagligt.
Det skal lige siges at Shellac aldrig holder på mine negle. Min rekord er fem-seks dage. Det bliver hurtigt en dyr og ikke mindst meget tidskrævende fornøjelse. I skrivende stund har jeg haft Shellac på i tolv dage. Der er ikke en eneste skade eller steder, hvor det har løsnet sig. Det er ALDRIG sket før!
Hvorfor negleolie?
Negleolie er godt for mangt og meget, hvis dine negle spalter og revner, er det oftest, fordi de er tørre og mangler olie. Mine negle er ualmindeligt bløde, og der er mange, der har anbefalet mig olie som løsning på det problem. Hidtil har det dog ikke haft nogen effekt overhovedet ligegyldigt, hvor mange gange jeg har smurt og masseret neglene.
Negleolie er ikke kun godt for neglene. Olien sørger også for at holde neglebåndene smidige. Det er temmelig praktisk, at de er det. Fordi de ikke følger med ned i takt med, at neglen gror ud. Og derfor ikke ender som smertefulde neglerødder.
Måske har jeg bare ikke været sej nok før, eller også virker det nye kosttilskud jeg tager fuldstændig vildt (det har jeg kun taget i fjorten dage). I hvert fald har jeg helt vildt god effekt af CND SolarOil. Den lille flaske, Nicole gav mig, ligger i lommen på min jakke. Så har jeg en flaske stående i min kasse inde i stuen, hvor jeg oftest sidder og arbejder. Og så står der en flaske på sengebordet lige ved siden af mit hoved.
Som ”Tirsdagstip: Plej dine neglebånd” bevidner, er det nødvendigt for mig at blive mindet om at bruge olien konstant. En olie her, der og alle vegne er altså vejen frem for mig. Det har indtil videre resulteret i en god vane, og en særdeles holdbar lakering.
CND SolarOil finder du i blandt andet i Magasin og i udvalgte Matas*.
Fredagsfavorit: CND Rescue RXx Daily Keratin Treatment...
Fredagsfavorit: OPI Avoplex Nail & Cuticle Replenishing Oil...
Fredagsfavorit: Sephora Nail & Cuticle Care...
Hvilket kosttilskud bruger du til neglene?
Jeg er så misundelig på jer, der har effekt af SolarOil. Jeg købte den efter at have læst utallige, flere hundrede, fantastiske anmeldelser om den, men mine egne erfaringer er desværre helt i den anden grøft. Jeg har forsøgt med alt fra 3-4 gange om dagen i halvanden måned, til én gang om dagen i en måned, og uanset mængde gør den simpelthen mine neglebånd knastørre. Den er fantastisk lige når jeg putter den på, men så snart den ikke er ‘frisk påført’ har den totalt modsat effekt. Jeg har heller aldrig haft så mange trælse, ømme neglerødder som da jeg brugte olien, så nu står den bare på natbordet, mens jeg desperat leder efter noget andet til mine dumme, spaltende negle. Har i nogle råd?
Æv, hvor er det bare træls! I al beskedenhed, vil jeg gerne anbefale vores Alt i en Salve, neglene hjælper den nok ikke på…
En helt almindelig jojobaolie, eventuelt blandet med vitamin E gel, er en langt billigere og (ærligt talt) bedre løsning. Så vidt jeg forstår, så trænger mandelolien ikke ind i hud+negle på samme måde som jojoba.
Min chellac holdt 1måned uden så meget som en anmærkning og uden olie men gør det aldrig igen nu det 1/2 år siden og mine negle er frygtelige det alt for ødelæggende at få det af igen
Jeg har aldrig haft problemer med aftagning, med mindre det ikke har været rigtig Shellac. For mange år siden fik jeg noget på, der endte med at blive slebet af. Helt vildt fast sad det, det var ikke Shellac.
Kérastase Spécifique Masque Hydra-Apaisant er en af de hårkure, jeg bliver ved med at købe igen og igen. Den plejer både mine meget tørre spidser …